Metamfetamīns

Metamfetamīns (zināms arī kā mets, kristāls, stiklsMetamfetamīns , bongs.lv. Atjaunots: .) ir stimulējoša fenetilamīna un amfetamīnu grupas narkotiska viela. Tā paaugstina modrību, koncentrēšanās spējas, enerģiju, lielās devās izraisa eiforiju, ceļ pašcieņu un pastiprina dzimumdziņu. B.K. Logan. Methamphetamine - Effects on Human Performance and Behavior. Forensic Science Review, Vol. 14, no. 1/2 (2002), p. 142 Full PDF   Metamfetamīnam piemīt augsts potenciāls tā lietotājam izraisīt pieradumu un atkarību.

Metamfetamīnu ASV izplata medikamenta formā ar nosaukumu Desoxyn. To izmanto, lai ārstētu uzmanības deficīta un hiperaktivitātes sindromu un aptaukošanos gan bērniem, gan pieaugušajiem.

 Lietošana un iedarbība 
Metamfetamīnu nemedicīniski lieto galvenokārt smēķējot, šņaucot un injicējot. Ieēšana un anāla/vagināla ievadīšana arī ir iespējama, bet nav tik populāra.

Metamfetamīns paaugstina enerģiju un modrību un izraisa eiforiju. Palielinās socializēšanas spējas un pašpārliecība, tāpat pastiprinās dzimumtieksme. Tai pat laikā var novērot virkni blakusparādību: acu zīlīšu paplašināšanos, apetītes zudumu, sausu muti, caureju, paranoju un agresivitāti. Lielu devu lietošana var izsaukt halucinācijas, reiboņus un vemšanu.

Lietojot metamfetamīnu, veidojas ļoti spēcīga atkarība, kas ir viena no grūtāk ārstējamajām narkotiku atkarībām. Paģiru simptomi mēdz būt salīdzinoši nelieli, tie ilgst ilgāku periodu nekā pēc kokaīna hroniskas lietošanas un izpaužas pārsvarā kā miega traucējumi, aizkaitināmība, apetītes nekontrolējama palielināšanās un depresija. Do You Know... Methamphetamine. Centre for Addiction and Mental Health.

Ilgstoši lietojot metamfetamīnu, rodas zobu bojājumi, kas var novest pie zobu izkrišanas. Šo stāvokli mēdz neformāli dēvēt par meta muti.

Metamfetamīns atstāj manāmu ietekmi uz mazuļa veselību pēc dzimšanas (sirdsdarbības traucējumi, lūpas šķeltne un citi defekti), ja māte grūtniecības vai zīdīšanas periodā lieto metamfetamīnu.

 Atsauces 

Kategorija:Zāles
Kategorija:Stimulanti